FECSKÉK, GÓLYÁK ÉS ANGYALOK

„fecskék, gólyák és angyalok
számára új szokás”

Tudjuk, hogy az éghajlatváltozás sok állat életmódját, szokásait megzavarja. Az északi féltekén egyes állatfajok elterjedési határa északabbra tolódik, a költöző madarak korábbi tavaszi időpontban érkeznek meg, vagy ősszel egyes lepkefajok rajzási ideje későbbre tolódik. Sok állatfaj kipusztulásához vezetett az éghajlatváltozás: az Aldabra sávos csiga vesztét a tengerszint emelkedése okozta, az aranyvarangy, ami 1500-1600 méteres magasságban élt és petéit csak időszakos pocsolyákba rakta, a kiszáradás miatt halt ki.

Az angyalok a zsidó, keresztény és muszlim vallásban Istennél alacsonyabb, az embernél magasabb rendű, természetfeletti szellemi lények. Használd a fantáziádat! Vajon miként befolyásolhatja az angyalok életét a melegedő klíma? Nyomozz, hogy a különféle kultúrákban mit hisznek az angyalokról!

Írj fogalmazást, készíts képzelt interjút, rajzolj képregényt!

Keress olyan híres festményt, ami angyalokat ábrázol, és találd ki, hogyan nézne ki a 21. században, az éghajlatváltozás vagy a Covid okozta hatások miatt!